Ife

Ife (jorubaspråk: Ifè, også Ilé-Ifẹ̀) er en oldtidsby tilhørende jorubafolket i sørvestlige Nigeria. Det har blitt avdekket bevis for bosetning som er datert tilbake til 600-tallet f.Kr. og i henhold til folkets egne tradisjoner er det et av de eldste organisert samfunn i verden. Stedet er lokalisert i dagens nigerianske delstat Osun. Ife ligger omtrent 218 km nordøst for Lagos.«World: Africa Arrests after Nigerian cult killings», BBC. 12. juli 1999.

Ife er yorubafolkets religiøse og kulturelle senter. Området hadde mellom 800-tallet og 1100-tallet en blomstringstid. Fra denne tiden har man bevart mange skulpturer i bronse og terrakotta. Midt i byen ligger et gammelt kongepalass som i dag delvis er museum. Byen har omkring  innbyggere (2004) og er et viktig handelssenter. Siden 1961 har byen hatt et universitet.

 Historie 
 Den hellige byens mytiske opprinnelse 
Yorubafolket hevdet å ha sin opprinnelse i Ife. I henhold til deres mytologi, beordret den øverste gud Olodumare guden Obatala å skape jorden, men på sin veg fant han palmevin, drakk den og ble beruset. Obatalas yngre bror Oduduwa tok skapelsens tre gjenstander fra ham, krøp ned fra himmelen langs en kjede og kaset en håndfull jord på det opphavelige hav, deretter plasserte en hanekylling på det slik at de ville spre seg utover jorden, således skape det land som Ife kom til å bli bygget på.Bascom, William (1969): The Yoruba of Southwestern Nigeria, New York, s. 10; Stride, G.T. & C. Ifeka (1971): Peoples and Empires of West Africa: West Africa in History 1000–1800, New York, s. 290.

Oduduwa plantet en palmenøtt i en grop på det nydannede landet og derfra vokste det opp et stort tre med seksten grener, en symbolsk representasjon på de ulike klanene i den tidlige bystaten Ife. At Oduduwa hadde tilegnet seg skapelsen førte til en evig konflikt mellom ham og hans bror Obatala som fortsatt blir utspilt i dagens moderne tid av kultgrupper i to klaner i løpet av den årlige nyttårsfestivalen Itapa.Olupona, Jacob K. (2011): City of 201 Gods: Ile-Ife in Time, Space and Imagination, Berkeley, s. 144–173; Lange, Dierk (2004): Ancient Kingdoms, s. 347–366; idem., "Preservation" (PDF), s. 130–131. Ved sin skapelse av verden ble Oduduwa stamfar av det første guddommelige konge av Yoruba, men det er forstått at Obatala skapte de første menneskene ut av leire. Betydningen av ordet «Ife» på yorubaspråket er «utvidelse»; "Ile-Ife" er derfor i referanse til opphavsmyten «Utvidelsens land». På grunn av dette er byen vanligvis ansett som krybben til ikke bare yorubasivilisasjonen, men til hele menneskeheten, i henhold til troende av yorubatroen.

 Referanser 

 Eksterne lenker 


Kategori:Byer i Nigeria